Държавен вестник, бр. 4, 2016 г., стр. 41

БРОЙ  4	
Д Ъ Р Ж А В Е Н  В Е С Т Н И К 	
СТР.  41  
нормативни актове. Съставът на работните 
групи, техният ръководител, функциите и 
конкретните задачи се определят от Съвета. 
Ръководители на работните групи могат да 
бъдат и членове на Съвета.
(8) В работните групи в зависимост от 
конкретните задачи се включват представи-
тели на съдебната власт, на организацията на 
съдебните служители, на неправителствените 
организации, от академичната общност, на 
Националния институт на правосъдието, както 
и на други държавни органи и експерти.
Чл. 4. (1) Поименният състав на Съвета 
се определя със заповед на председателя на 
Съвета по предложение на ръководителя на 
съответното ведомство или организация. 
(2) Членовете на Съвета участват в неговата 
работа лично. При обективна невъзможност 
да участват в заседание членовете се предста-
вляват от определени от съответните органи 
и организации представители. 
(3) В зависимост от темите на дневния ред 
председателят на Върховния касационен съд, 
председателят на Върховния административен 
съд и главният прокурор могат да посочат за 
участие в конкретното заседание други свои 
заместници, а Висшият съдебен съвет, глав-
ният инспектор на Инспектората към ВСС, 
Висшият адвокатски съвет, професионалните 
и неправителствените организации – други 
свои представители вместо определените със 
заповедта членове. 
(4) Председателят на Върховния каса-
ционен съд, председателят на Върховния 
административен съд, главният прокурор, 
главният инспектор на Инспектората към 
ВСС, заместник министър-председателят по 
европейските политики и институционалните 
въпроси, министърът на вътрешните работи 
и министърът на финансите могат по своя 
преценка да участват в заседанията на Съвета 
вместо посочения от тях представител.
Чл. 5. (1) Председателят на Съвета:
1. насрочва, определя дневния ред и ръко-
води заседанията на Съвета;
2. контролира изпълнението на решенията 
на Съвета;
3. внася за разглеждане от Министерския 
съвет съответните документи, приети от 
Съвета;
4. информира Комисията по правни въ-
проси към Народното събрание за работата 
на Съвета.
(2) При отсъствие на председателя засе-
данията се водят от заместник-министър на 
правосъдието, който е член на Съвета.
Чл. 6. (1) Съветът провежда редовни засе-
дания най-малко четири пъти годишно. 
(2) Заседанията са редовни, ако присъстват 
повече от половината от членовете на Съвета.
(3) Извънредни заседания се провеждат по 
искане на председателя или по инициатива, 
заявена в писмен вид, на не по-малко от 1/3 
от членовете му.
(4) Дневният ред и материалите за редов-
ните заседания се изпращат на членовете на 
Съвета най-малко 10 дни преди датата на 
заседанието. Мотивирани предложения за 
допълване на дневния ред може да предлага 
всеки член на Съвета в срок до пет дни преди 
датата на заседанието.
(5) Дневният ред и материалите за извън-
редните заседания се изпращат на членовете 
не по-късно от два дни преди датата на за-
седанието. 
(6) Членовете изпращат на секретариата 
на Съвета писмени становища, в случай че 
такива се изискват по точките от дневния ред 
за редовните заседания на Съвета, не по-късно 
от три дни преди заседанието. 
(7) Дневният ред, материалите и станови-
щата се изпращат по електронен път. 
(8) Дневният ред, материалите и станови-
щата се изпращат и на организациите, които 
са подали формуляри и отговарят на критери-
ите по чл. 3, ал. 5, независимо от това дали 
към датата на съответното заседание техни 
представители са членове на Съвета. Тези 
организации могат да представят писмени 
становища в срока по ал. 6. 
(9) Съветът приема решения, с които отправя 
препоръки или предложения към съответния 
компетентен орган, с консенсус, а при липса 
на такъв – с мнозинство повече от половината 
от присъстващите на съответното заседание. 
Чл. 7. (1) Председателят на Съвета може да 
кани за участие в заседанията представители 
на други държавни органи, на професионални 
и неправителствени организации, имащи от-
ношение към разглежданите въпроси, както 
и ръководителите на експертните работни 
групи по чл. 3, ал. 7.
(2) При обсъждане на въпроси, които 
изискват промени в законодателството или 
приемане на решение на Народното събрание, 
председателят на Съвета отправя покана за 
участие до председателя на Комисията по 
правни въпроси към Народното събрание и 
до председателите на парламентарните групи, 
които могат да посочат по един представи-
тел – народен представител или експерт.
Чл. 8. (1) Предложения за обновяване на 
Стратегията и Пътните карти могат да правят 
председателят на Съвета и неговите членове, 
председателят на Върховния касационен съд, 
председателят на Върховния административен 
съд, главният прокурор, както и организации 
и заинтересовани лица.
(2) Предложението е писмено и се адресира 
до председателя, който го внася за обсъждане 
в Съвета. 
Чл. 9. Съветът взема решение за провежда-
не на публично обсъждане чрез организиране 
на кръгли маси или други дискусионни форуми 
по въпроси от особена значимост. Информа-
ция за съответното събитие се публикува на 
електронната страница на Министерството на 
правосъдието, като се предоставя подходящ 
срок за представяне на становища.